b"\n_START_ARTICLE_\nZizhi Tongjian\n_START_PARAGRAPH_\nZizhi Tongjian (kineski: \xe8\xb3\x87\xe6\xb2\xbb\xe9\x80\x9a\xe9\x91\x92 / \xe8\xb5\x84\xe6\xb2\xbb\xe9\x80\x9a\xe9\x89\xb4, pinyin: Z\xc4\xabzh\xc3\xac T\xc5\x8dngji\xc3\xa0n, transliteracija: Cu-\xc4\x87ih T'ung-\xc4\x87ien) tj. \xe2\x80\x9eSveobuhvatno zrcalo pomo\xc4\x87i vladanju\xe2\x80\x9d je jedan od najzna\xc4\x8dajnijih tekstova kineske historiografije, originalno izdani 1084. godine u obliku kronika na svitcima. Godine 1065. car Yingzong od Songa je naredio povijesni\xc4\x8daru Sima Guangu (1019.\xe2\x80\x931086.) da zajedno s drugim u\xc4\x8denjacima, me\xc4\x91u kojima su bili Liu Shu, Liu Ban i Fan Zuyu, sa\xc4\x8dini zbirku sveop\xc4\x87e povijesti Kine. Taj zadatak je obavljen za 19 godina, a 1084. godine je predstavljen Yingzongovom nasljedniku caru Shenzongu. Zizhi Tongjian daje prikaz povijesti Kine od 403. pr. Kr. do 959. god., pri \xc4\x8demu je pokriveno 16 dinastija i 1363 godina, u 24 toma (\xe5\xb7\xbb) s oko 3 milijuna kineskih znakova."